laion/Wikipedia-Exotic huggingface dataset:
בדאלונה

בדאלונה (בספרדית ובקטלאנית: Badalona) היא עיר בקטלוניה שבספרד. העיר ממוקמת על הגדה השמאלית של נהר בזוס ועל הים התיכון, באזור המטרופולין של ברצלונה. בדאלונה נוסדה ב-1897, והיא העיר השלישית בגודלה בקטלוניה. במהלך המאה ה-19 נשארה בדאלונה כמרכז חקלאי ודיג, אולם זה השתנה מאז 1848 עם הגעתה של מסילת הרכבת המחברת בין הערים מאטרו וברצלונה. בגלל התקנת תעשיות הפכה בדאלונה גם למרכז חשוב של תנועת פועלים. הודות לכך, הכפר הפך לקוטב משיכה של אנשים שהכפיל את אוכלוסיית העיר מ-5,733 (1851) ל-10,485 (1857) תושבים, ועד סוף המאה מנתה בדאלונה כ-19,000 תושבים. בשנת 1897, העיר קיבלה את התואר עיר ממריה כריסטינה, ארכידוכסית אוסטריה. בשליש הראשון של המאה ה-20 העיר המשיכה לצמוח מבחינה דמוגרפית. בתקופת הדיקטטורה של פרימו דה ריברה ניסתה מועצת העיר לצמצם את הבעיות של העיר בביצוע עבודות ציבוריות ובנתה בית ספר חדש, שוק ובית מטבחיים והרחבת רשת ביוב, אולם זה לא הספיק. במהלך שנות הרפובליקה השנייה העיר הייתה סוערת, וכן במהלך מלחמת האזרחים, כאשר העיר הופצצה משום שהייתה מרכז תעשייתי חשוב. לאחר תום המלחמה, בשנת 1940 ראש העיר פרדריק שיפרה הוצא להורג על ידי הפרנקואיסטים. משמעות הדיקטטורה של פרנקו - המדינה הספרדית - הייתה דעיכת חיי התרבות הרבים שהיו בעיר לפני המלחמה. התקופה גם עמדה בסימן הגעת המהגרים החדשים בעיקר מדרום ספרד, מה שגרם לעיר לצמוח דמוגרפית אפילו מהר יותר מבעבר. אוכלוסיית העיר צמחה ל-92.200 תושבים ב-1960 ול-201,200 חמש עשרה שנים מאוחר יותר. בתקופת המנדט של ראש העיר פליפה אנטוג'ה, העיר קיבלה את הגעתם של אנשים עניים מברצלונה שחיו בפחונים ויצירת שכונות באיכות ירודה, פשע רב ומצוקה, שהפכו את בדאלונה לאחד ממקומות הדיור הגרועים ביותר. מאז מותו של פרנקו, ובמיוחד משנת 1979, סבלה העיר גם משינוי כלכלי ממרכז תעשייתי למרכז שירותים. ב-1992 בדאלונה הייתה מושב המשנה של המשחקים האולימפיים והיה המקום שבו נערכו תחרויות הסל והאגרוף. בבדאלונה יש את האוכלוסייה המרוקאית והפקיסטנית השנייה בגודלה בקטלוניה. קהילות משמעותיות אחרות כוללות את הסינים וההודים. מדיה וקבצים בנושא בדאלונה בוויקישיתוף אתר האינטרנט הרשמי של בדאלונה (בקטלאנית, בספרדית ובאנגלית) בדאלונה, באתר אנציקלופדיה בריטניקה (באנגלית)
החלטה 1965 של מועצת הביטחון של האו"ם

החלטת מועצת הביטחון של האו"ם 1965 היא החלטה של מועצת הביטחון של האו"ם, שהתקבלה פה אחד ב-22 בדצמבר 2010, לאחר ששקלה דו"ח של המזכיר הכללי באן קי-מון בנוגע לכוח המשקיף בהפרדת הכוחות של האו"ם (אונדו"ף), האריכה המועצה את המנדט שלה לשישה חודשים נוספים עד 30 ביוני 2011. הואנדו"ף הוקם בשנת 1974 בהחלטה 350 כדי לפקח על הפסקת האש בין ישראל לסוריה. מועצת הביטחון קראה ליישם את החלטה 338 (1973) שדרשה לקיים משא ומתן בין הצדדים להסדר שלום של המצב במזרח התיכון. היא בירכה את מאמצי האונדו"ף ליישם את מדיניות אפס הסובלנות של המזכ"ל בנושא ניצול והתעללות מינית. לבסוף, המזכיר הכללי התבקש לדווח לפני תום המנדט של אונדו"ף על צעדים ליישום החלטה 338 והתפתחויות במצב. הדו"ח של המזכ"ל בהתאם להחלטה הקודמת על אונדו"ף הצביע על כך שהמצב במזרח התיכון נותר מתוח עד שניתן יהיה להגיע להסדר, כאשר המזכ"ל מעודד את חידוש שיחות השלום שהופסקו בדצמבר 2008. החלטה 1965 של מועצת הביטחון של האו"ם, באתר ויקיטקסט Text of the Resolution at undocs.org "Security Council grants sixth-month mandate renewal for United Nations Disengagement Observer Force in Golan Heights". United Nations. 22 בדצמבר 2010. {{cite news}}: (עזרה) Xinhua (23 בדצמבר 2010). "Security Council Extends Mandate of UN Force". China Radio International. {{cite news}}: (עזרה) Ban, Ki-moon (1 בדצמבר 2010). "Report of the Secretary-General on the United Nations Disengagement Observer Force". United Nations. {{cite web}}: (עזרה)
החלטה 1934 של מועצת הביטחון של האו"ם

החלטת מועצת הביטחון של האו"ם 1934 היא החלטה של מועצת הביטחון של האו"ם, שהתקבלה פה אחד ב-30 ביוני 2010, לאחר ששקלה דו"ח של המזכ"ל באן קי-מון בנוגע לכוח המשקיפים בהתנתקות של האו"ם (האונדו"ף), האריכה המועצה את המנדט שלה בשישה חודשים נוספים עד 31 בדצמבר 2010. האונדו"ף הוקם בשנת 1974 בהחלטה 350 כדי לפקח על הסכם הפרדת הכוחות בין ישראל לסוריה לאחר מלחמת יום הכיפורים. מועצת הביטחון קראה ליישם את החלטה 338 (1973) שדרשה לקיים משא ומתן בין הצדדים להסדר שלום של המצב במזרח התיכון. היא בירכה על המאמצים של האונדו"ף ליישם את מדיניות אפס הסובלנות של המזכ"ל בנושא ניצול והתעללות מינית. לבסוף, המזכיר הכללי התבקש לדווח לפני תום המנדט של האונדו"ף על צעדים ליישום החלטה 338 והתפתחויות במצב. הדו"ח של המזכ"ל בהתאם להחלטה הקודמת על האונדו"ף הצביע על כך שהמצב במזרח התיכון נותר מתוח עד שניתן יהיה להגיע להסדר. בזמן קבלת החלטה 1934,עמד בראשות האונדו"ף הגנרל הפיליפיני נטליו אקרמה השלישי. "Security Council extends UN Disengagement Force monitoring 'Blue Line' between Israel, Syria". United Nations. 30 ביוני 2010. {{cite news}}: (עזרה) "Golan UN peacekeeping force mandate extended". AFP. 30 ביוני 2010. {{cite news}}: (עזרה) "U.N. extends Golan Heights mandate". United Press International. 1 ביולי 2010. {{cite news}}: (עזרה) Ban, Ki-moon (9 ביוני 2010). "Report of the Secretary-General on the United Nations Disengagement Observer Force". United Nations. {{cite web}}: (עזרה) Sabater, Madel (1 ביולי 2010). "UNSC extends UNDOF mandate". Manila Bulletin. {{cite news}}: (עזרה)
מוריה שלומות

מוריה שלומות (נולדה ב-30 בנובמבר 1968) היא פעילת שמאל רדיקלית, עורכת דין ומגשרת, מנכ"לית הארגון "הורים נגד מעצרי ילדים", חברת מועצת העיר תל אביב-יפו לשעבר ומראשי תנועת "ארץ לכולם", תנועה ישראלית-פלסטינית שמקדמת את פתרון המדינה האחת. הייתה מנכ"לית שלום עכשיו. מוריה שלומות גדלה בקיבוץ ברעם. היא בוגרת בית הספר לאמנויות הבמה בית צבי. סיימה תואר ראשון במשפטים במכללה למינהל. הייתה פעילה בתנועת "דור שלום" ורכזת של סניף תל אביב של "שלום עכשיו". משנת 2000 עד 2002 הייתה מנכ"לית "שלום עכשיו". משנת 2003 עד 2011 הייתה מנכ"לית "מרכז ייעוץ לאישה", עמותה המסייעת בטיפול נפשי לנשים מנקודת מבט פמיניסטית. לאחר מכן נשארה חברת הוועד המנהל של העמותה. משנת 2015 עד 2017 עבדה כעורכת-דין במשרדו של מיכאל ספרד. בשנת 2018 נבחרה למועצת עיריית תל אביב-יפו במסגרת רשימת אנחנו העיר, בהסכם רוטציה עם מכי חכם נאמן. ממרץ 2019 היא מנכ"לית הארגון "הורים נגד מעצרי ילדים". בנוסף לכך, הייתה פעילה בארגון "לוחמים לשלום" והיא חברת מזכירות תנועת השלום "ארץ לכולם" (קרויה גם "שתי מדינות מולדת אחת", מיסודו של מירון רפופורט), תנועה ישראלית-פלסטינית שמקדמת את פתרון המדינה האחת באמצעות קונפדרציה בין מדינה פלסטינית לבין מדינת ישראל. בנובמבר 2019 ארגנה אירוע בשם "ילדים באזיקים" לציון יום זכויות הילד הבין-לאומי. בפברואר 2024 פנתה חברת הכנסת לימור סון הר-מלך לקצין הכנסת בבקשה שיאסור על שלומות כניסה למשכן הכנסת, בטענה ששלומות דחפה אותה "בבוטות ובאלימות". היועצת של חברת הכנסת, שהייתה עדה לאירוע, אישרה את התיאור של חברת הכנסת, אך ארגון "הורים נגד מעצרי ילדים" הכחיש את הטענה. קצין הכנסת נעתר לבקשתה של הר-מלך ואסר על כניסתה של שלומות למשכן הכנסת באופן קבוע. נשואה לחן אלון, במאי תיאטרון וחבר סגל בחוג לאמנות התיאטרון באוניברסיטת תל אביב, שהיה ממייסדי "לוחמים לשלום" וממנהיגי הסרבנים במכתב הקצינים של תנועת אומץ לסרב, ונכלא על סירובו לשרת כקצין בשטחים בתקופת האינתיפאדה השנייה. בשנת 1998 נולדה בתם, תמר. בשנת 2017 הבת סירבה להתגייס לצה"ל ונכלאה במחבוש למשך 130 יום. מדיה וקבצים בנושא מוריה שלומות בוויקישיתוף מוריה שלומות, "מי שמע על מעצרי ילדים פלסטינים?" בבלוג שיח. זכויות@מינרבה, 19 בפברואר 2023. מוריה שלומות, ברשת החברתית אקס (טוויטר) מוריה שלומות, ברשת החברתית LinkedIn לילי גלילי, תורם של השלושים ומשהו, באתר הארץ, 6 בספטמבר 2002 משרד הבינוי והשיכון פירסם מכרז לבניית 700 יחידות דיור בשטחים, באתר וואלה, 5 באפריל 2001 וועד מנהל, באתר מרכז יעוץ לאשה Moriah Shlomot, באתר לוחמים לשלום (באנגלית) ארץ לכולם, באתר העמותה ילדים באזיקים - מוריה שלומות, בעמוד הפייסבוק של הורים נגד מעצרי ילדים, 15 בנובמבר 2019 פרסום ראשון: פעילת השמאל שתקפה ח"כית - לא תוכנס לכנסת, באתר ערוץ 7, 27 במרץ 2024 ורד לי, בלשכת הגיוס, עם שלוש סרבניות המצפון, באתר הארץ, 9 במרץ 2017
החלטה 1544 של מועצת הביטחון של האו"ם

החלטה 1544 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-19 במאי 2004, לאחר שנזכרה בהחלטות 242 (1967), 338 (1973), 446 (1979), 1322 (2000), 1397 (2002), 1402 (2003) 1403 (2004), 1405 (2002), 1435 (2002) ו--1515 (2003), קראה המועצה לישראל להימנע מהריסת בתי פלסטינים. ההחלטה עסקה בעיקרה בהריסת בתים על ידי ישראל בציר פילדלפי במהלך מבצע קשת בענן. מועצת הביטחון חזרה על כך שישראל, כמעצמה הכובשת, תעמוד בהתחייבויותיה המשפטיות על פי אמנת ז'נבה הרביעית, תוך שהיא נדרשת לטפל בצרכיה הביטחוניים על פי המשפט הבינלאומי. היא הביעה את דאגתה מהידרדרות המצב בשטחים הכבושים בישראל מאז 1967 וגינתה הרג פלסטיני באזור רפיח. בתחילת ההחלטה הובעה גם דאגה מהריסת בתים פלסטינים במחנה רפיח. המועצה הזכירה את התחייבויותיהן של ממשלת ישראל והרשות הפלסטינית במסגרת מפת הדרכים לשלום. כל פעולות הטרור, האלימות וההרס גונו. המועצה קראה לישראל לכבד את התחייבויותיה על פי המשפט ההומניטרי הבינלאומי ולהפסיק את הריסת הבתים בניגוד לחוק זה. הובע חשש כי מצבם ההומניטרי של הפלסטינים שבתיהם נהרסו באזור רפיח וסיוע חירום נדרש. שני הצדדים נקראו לשים קץ לאלימות, לכבד חובות משפטיות וליישם באופן מיידי את חובותיהם על פי מפת הדרכים. ההחלטה התקבלה בתמיכת 14 מדינות, כשארצות הברית נמנעה מההצבעה על ההחלטה, ואמרה שהיא דחקה בישראל לנהוג באיפוק וכי סוגיית החמושים הפלסטינים המבריחים נשק דרך עזה לא טופלה. "Security Council calls on Israel to stop demolition of Palestinian homes". United Nations. 19 במאי 2004. {{cite news}}: (עזרה) Kohen, Marcelo G.; Caflisch, Lucius (2007). Promoting justice, human rights and conflict resolution through international law. Martinus Nijhoff Publishers. p. 1109. ISBN 978-90-04-15383-7. Bassiouni, M. Cherif; Ben-Ami, Shlomo (2009). A guide to documents on the Arab-Palestinian/Israeli conflict: 1897–2008. BRILL. p. 245. ISBN 978-90-04-17534-1. "UN council attacks Israel over demolitions". ABC News (Australia). Reuters. 20 במאי 2004. {{cite news}}: (עזרה)(הקישור אינו פעיל, July 2012)
Exactly Like You

"Exactly Like You" (בעברית: "בדיוק כמוך") הוא שיר שנכתב על ידי דורותי פילדס והולחן על ידי ג'ימי מקיו. הוא פורסם בשנת 1930. הוא בוצע לראשונה על ידי הארי ריצ'מן וגרטרוד לורנס בתוכנית Lew Leslie's International Revue.‏ נינה סימון (1959) לואיס ארמסטרונג (1930) קאונט בייסי וג'ימי ריישינג (1930) דון ביאס ות'לוניוס מונק (1941) בינג קרוסבי (1957) אריתה פרנקלין סם קוק (1961) ארול גארנר (1954) בני גודמן וליונל המפטון דיאנה קרול (2006) וילי נלסון דיזי גילספי וסטן גץ ג'אנגו ריינהארדט פרנק סינטרה מידע על היצירה "Exactly Like You" באתר מיוזיק בריינז גרסאות נוספות ל"Exactly Like You" באתר SecondHandSongs "Exactly Like You" at Jazz Standards - retrieved on 8 June 2009 Gioia, Ted (2012). The Jazz Standards: A Guide to the Repertoire. New York City: Oxford University Press. pp. 109–110. ISBN 978-0-19-993739-4. "allmusic.com". allmusic.com. נבדק ב-1 בינואר 2019. {{cite web}}: (עזרה) "My Kind of Blues - Sam Cooke | Songs, Reviews, Credits". AllMusic (באנגלית אמריקאית). נבדק ב-2019-04-11. "Exactly Like You by Erroll Garner". AllMusic (באנגלית אמריקאית). נבדק ב-2022-07-21.
ראש המטה של כוחות ההגנה (אירלנד)

ראש המטה של כוחות ההגנה (באירית: Ceann Foirne na bhFórsaí Cosanta או בראשי תיבות: COS) הוא הדרג הפיקודי העליון בכוחות ההגנה האירים. הוא כפוף לשר ההגנה העומד בראש מחלקת ההגנה והוא היועץ הצבאי הישיר של ממשלת אירלנד. מקביל לתפקיד הרמטכ"ל בצה"ל. ראש המטה של כוחות ההגנה הוא גנרל שנבחר לתפקידו בידי שר ההגנה. המועמד מועבר לאישור בישיבת ממשלה, ולאחר מכן ממונה בפועל בידי נשיא אירלנד, המשמש כמפקד העליון של כוחות ההגנה. אתר האינטרנט הרשמי של ראש המטה של כוחות ההגנה
On the Sunny Side of the Street

"On the Sunny Side of the Street" (בעברית: "על הצד השמשי של הרחוב") הוא שיר שפורסם ב-1930, פרי עטה של דורותי פילדס. את הלחן חיבר ג'ימי מקיו. הוא בוצע לראשונה על ידי הארי ריצ'מן וגרטרוד לורנס בתוכנית Lew Leslie's International Revue.‏ טד לואיס היה הראשון שפרסם הקלטה של השיר. הוא קוטלגה למספר 2144-D. אחריו הוציא הארי ריצ'מן לאור גרסה מוקלטת בקטלוג 4747. לאחר שהפך לסטנדרט ג'אז, הוא נוגן על ידי לואי ארמסטרונג, נט קינג קול, דייב ברובק, ארל היינס, בני גודמן, ליונל המפטון, ארול גארנר, דיזי גילספי, ארט טייטום, קאונט בייסי ולסטר יאנג. הגרסה של ארמסטרונג הוקלטה בסולם דו מז'ור. בנוסף, השיר הוקלט על ידי בילי הולידיי, בינג קרוסבי, ליונל המפטון, דיינה וושינגטון, אלה פיצג'רלד, ג'ודי גרלנד, דוריס דיי, ברנדה לי, נט קינג קול, פרנק סינטרה, וילי נלסון, ג'ון באטיסט ורוד סטיוארט. מידע על היצירה "On the Sunny Side of the Street" באתר מיוזיק בריינז מידע על הקומפוזיציה "On the Sunny Side of the Street" באתר AllMusic גרסאות נוספות ל"On the Sunny Side of the Street" באתר SecondHandSongs "Exactly Like You" at Jazz Standards - retrieved on 8 June 2009 Whitburn, Joel (1986). Joel Whitburn's Pop Memories 1890-1954. Wisconsin: Record Research. p. 405. ISBN 0-89820-083-0. "A Bing Crosby Discography". BING magazine. International Club Crosby. נבדק ב-26 ביולי 2017. {{cite web}}: (עזרה) Whitburn, Joel (1986). Joel Whitburn's Pop Memories 1890-1954. Wisconsin: Record Research. p. 138. ISBN 0-89820-083-0.
Don't Explain

"Don't Explain" (בעברית: "אל תסביר") הוא סינגל שהוקלט על ידי זמרת הג'אז האמריקאית בילי הולידיי. הוא יצא לאור ב-1946, על ידי חברת התקליטים דקה רקורדס. באוטוביוגרפיה שלה, שפורסמה ב-1956, מספרת הולידיי כי ההשראה לכתיבת השיר שאובה מבגידתו של בעלה הראשון, ג'ימי מונרו, בה. היא מציינת מקרה בו חזר הביתה מטיול לילי כשעל צווארו סימני שפתיים מאודם של אישה אחרת. לאחר שהבחינה בניסיון שלו למחוק אותם, היא הציעה לו: "לך תתקלח, אל תסביר, אני יודעת". מידע על היצירה "Don't Explain" באתר מיוזיק בריינז Jacobs, Dick & Harriet. Who Wrote That Song?, Writers Digest Books (1994), page 57 – ISBN 0-89879-639-3 Holiday. Billie (1956; 2006). "Mother's Son-in-Law". Lady Sings the Blues. New York: Harlem Moon, Broadway Books (Random House). p. 119. ISBN 978-0-7679-2386-6. "Discogs.com". discogs. נבדק ב-9 בנובמבר 2018. {{cite web}}: (עזרה) "Mariah Carey Don't Explain live in japan 2014 the elusive chanteuse show". 7 בנובמבר 2014. נבדק ב-26 ביולי 2016 – via YouTube. {{cite web}}: (עזרה)
שון קלנסי

שון קלנסי (באירית: Seán Clancy) הוא לוטננט גנרל אירי המשמש מאז 29 בספטמבר 2021 כראש המטה של כוחות ההגנה (מקביל לרמטכ"ל) של כוחות ההגנה האירים. קלנסי נולד וגדל במיטשלסטאון שבמחוז קורק. ב-1984 הוא התגייס לקורפוס האוויר האירי וב-1986 החל בלימודי טיסה. הוא עבר הכשרה כטיס חיפוש והצלה ושימש כמפקד טייסת ולאחר מכן כמפקד כנף. הוא שימש כיועץ צבאי עבור כוח הייצוב בבוסניה והרצגובינה (מבצע אלתיאה). הוא שימש כסגן ראש המטה של כוחות ההגנה (מקביל לרמטכ"ל), ולאחר מכן כמפקד קורפוס האוויר. ב-29 בספטמבר 2021 הוא מונה לראש המטה של כוחות ההגנה. מדיה וקבצים בנושא שון קלנסי בוויקישיתוף שון קלנסי באתר הצבא האירי שון קלנסי בטוויטר שון קלנסי בלינקדאין
משרד ההגנה הלאומית (פולין)

משרד ההגנה הלאומית (בפולנית: Ministerstwo Obrony Narodowej) הוא משרד בממשלה הפולנית, האחראי על יישום מדיניות הביטחון של פולין. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של פולין, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר. המשרד הוקם לראשונה עם הכרזת העצמאות של פולין ב-1918, ומאז עבר, כמו פולין עצמה, גלגולים רבים. מאריוש בלשצ'אק ממפלגת חוק וצדק מכהן כשר ההגנה הלאומית מאז 9 בינואר 2018. מדיה וקבצים בנושא משרד ההגנה הלאומית בוויקישיתוף אתר האינטרנט הרשמי של משרד ההגנה הלאומית (בפולנית) אתר האינטרנט הרשמי של משרד ההגנה הלאומית (באנגלית) משרד ההגנה הלאומית, ברשת החברתית פייסבוק משרד ההגנה הלאומית, ברשת החברתית אקס (טוויטר) משרד ההגנה הלאומית, סרטונים בערוץ היוטיוב משרד ההגנה הלאומית, באתר פליקר ערך זה הוא קצרמר בנושא פולין. אתם מוזמנים לתרום לוויקיפדיה ולהרחיב אותו.
ג'רמיה אזו

ג'רמיה אזו (באנגלית: Jeremiah Azu; נולד ב-15 במאי 2001) הוא אתלט ולשי המייצג את הממלכה המאוחדת, זוכה מדליית ארד באליפות אירופה (מינכן 2022) בריצת 100 מטר. אזו נולד ברוטרדם שבהולנד. באליפות אירופה שנערכה בחודש אוגוסט 2022 במינכן שבגרמניה זכה אזו במדליית ארד בריצת 100 מטר עם שיא אישי חדש של 10.13 שניות, אחרי מרסל ג'ייקובס מאיטליה (9.95 שניות) וז'ארנל יוז מהממלכה המאוחדת (9.99 שניות). ריצת 100 מטר: 10.13 שניות (2022) ריצת 200 מטר: 20.96 שניות (2022) ריצת 60 מטר: 6.56 שניות (2022) ריצת 200 מטר: 21.25 שניות (2019) מדיה וקבצים בנושא ג'רמיה אזו בוויקישיתוף ג'רמיה אזו, ברשת החברתית אינסטגרם ג'רמיה אזו, באתר התאחדות האתלטיקה הבין-לאומית
נווד (קומיקס)

נווד (באנגלית: Nomad) הוא כינויין של מספר דמויות בדיוניות המופיעות בחוברות הקומיקס קפטן אמריקה ביקום מארוול קומיקס. הכינוי עצמו ותלבושתו של הנווד נוצרו בידי הכותב סטיב אנגלהארט והמאייר סאל בוסימה בתור זהות חלופית לקפטן אמריקה המקורי סטיב רוג'רס בחוברת Captain America #180 מדצמבר 1974. הזהות הוחייתה מחדש בידי הכותב ג'ון מארק דמתיאס עבור דמות שולית בשם אדוארד פרבל בחוברות Captain America #261-263 מספטמבר-נובמבר 1981. אותו כותב העניק את הזהות לדמותו של ג'ק מונרו בחוברת Captain America #282 מיוני 1983. דמויות נוספות אשר נטלו את הזהות היו ריקי בארנס ואיאן רוג'רס, בנו המאומץ של סטיב רוג'רס. מדיה וקבצים בנושא נווד בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
המסיבה הנהדרת

המסיבה הנהדרת (באנגלית: The Whoopee Party) הוא סרט הנפשה קצר אמריקאי של מיקי מאוס שיצא לראשונה בשנת 1932. זהו הסרט ה-46 בסדרת "מיקי מאוס" שהופק והעשירי באותה השנה. מיקי מאוס והחבורה עורכים מסיבה לכל חיות החווה, קלרבל מנגנת בכינור ומיני בפסנתר בזמן שמיקי, גופי (אז דיפי דואוג), והוראס הורסקולר מכינים כמה חטיפים וכיבוד. לאחר סיום הכנת וחלוקת הכיבוד, פורץ ג'אם סשן אנרגטי שגורם לאורחים ואף לחפצים דוממים לרקוד לצלילי המוזיקה. לקראת סוף הסרט, שוטרים מגיעים כדי לשים קץ למסיבה, לכאורה עקב תלונות של שכנים, אך בסופו של דבר הם מצטרפים אליה במקום. הסרט נגמר שמיקי ומיני שרוקדים על גבי שולחן שמתפרק ומתרסק, השניים מגיחים בין ההריסות וקוראים "Whoopee" (קריאה המבטאת התרגשות ושמחה פרועה). מיקי מאוס - וולט דיסני מיני מאוס - מרסלייט גארנר גופי (בשם דיפי דואוג) - פינטו קולביג הוראס הורסקולר קלרבל הפרה פטרישיה פיג בהופעתו הראשונה במסך, מאז הופעת הבכורה שלו כחבר קהל בסרט "המופע של מיקי" מוקדם יותר באותה שנה, דיפי דואוג/גופי לוקח על עצמו לראשונה תפקיד של חבר בולט בחבורה של מיקי. העיצוב שלו גם השתנה כדי להיראות צעיר יותר ומגולח יותר. עיצוב זה יהיה פחות או יותר עקבי בסרטים הבאים עד לסרט "על הקרח" משנת 1935. הסצנה בה מיקי רוקד עם פטרישיה פיג נלקחה מהסרט הקצר "החגיגה" משנת 1930. המוזיקה בסרט היא בין היתר הרגטיים "Maple Leaf Rag" של סקוט ג'ופלין. סרט קצר זה הופיע בפרק "דניס הברווז" שבסדרה "בית העכבר". מבקר הקולנוע לאונרד מלטין בספרו "The Disney Films" כתב: "יש כמות מדהימה של אקשן על המסך; סצנת הפתיחה מראה כמה זוגות רוקדים לצלילי המוזיקה. מאוחר יותר, כשהמסיבה מתחילה לתסוס, כל סנטימטר בודד של תמונה מלא בדמויות רוקדות. מה גם ששום דבר לא חורג מהגבול להצטרף לכיף: זוג חולצות על קרש הגיהוץ צפויות לקום ולרקוד כמו כל אחת מהחיות במסיבה". "המסיבה הנהדרת", במסד הנתונים הקולנועיים IMDb (באנגלית) "המסיבה הנהדרת", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה) Maltin, Leonard (1984). The Disney Films (2nd ed.). Crown Publishers. p. 291. ISBN 0-517-55407-0. נבדק ב-15 בפברואר 2020. {{cite book}}: (עזרה)
Worst Day

"Worst Day" (בעברית: "היום הגרוע ביותר") הוא סינגל שהוקלט על ידי הראפר האמריקאי פיוצ'ר. הוא יצא לאור ב-11 בפברואר 2022, על ידי חברות התקליטים אפיק רקורדס ופריבנדז, כסינגל ראשון מתוך האלבום I Never Liked You. הוא פורסם שלושה ימים לפני יום אהבה, ובו מסביר פיוצ'ר מדוע הוא נחשב ליום השנוא עליו בשנה. השיר נכתב על ידי פיוצ'ר, וסלי גלאס, טאורוס קורי, יאספר האריס וראסל צ'ל. ב-8 בפברואר 2022 חשף פיוצ'ר את עטיפת השיר ואת תאריך יציאתו. עם צאתו עלה השיר לרשת הזרמת המדיה ספוטיפיי, שם הצליח לצבור למעלה מ-34.4 מיליון השמעות. הווידאו קליפ הרשמי פורסם ב-11 בפברואר, ביום הוצאת השיר. היוטיובר קווין סמואלס השתתף בקליפ כשהוא מגלם את הפסיכולוג של פיוצ'ר. תחילה הוא מתוודה בפניו במהלך טיפול שגרתי על התמכרותו לקניית מתנות רבות לנשים לרגל יום האהבה. במהלך סצנות נוספות בסרטון נועד עם אישה כשבידיו זר פרחים, תכשיטים יקרים ופריטים מפוארים נוספים. נכון לאוגוסט 2022 עומד מונה הצפיות של הקליפ על למעלה מ-2.1 מיליון צפיות. "Future Drops 'Worst Day' Trailer". Rap-Up. 8 בפברואר 2022. נבדק ב-14 בפברואר 2022. {{cite web}}: (עזרה) Rose, Jordan (11 בפברואר 2022). "Future Shares Video for New Song "Worst Day"". Complex. נבדק ב-14 בפברואר 2022. {{cite web}}: (עזרה) Pierre, Alphonse (11 בפברואר 2022). "Future Shares Video for New Song "Worst Day": Watch". Pitchfork. נבדק ב-14 בפברואר 2022. {{cite web}}: (עזרה) "Future Drops New Valentine's Day Music Video for "Worst Day"". Hypebeast. 11 בפברואר 2022. נבדק ב-14 בפברואר 2022. {{cite web}}: (עזרה)
Hold That Heat

"Hold That Heat" הוא סינגל של המפיק המוזיקלי האמריקאי סאות'סייד, שהוקלט על ידי הראפרים האמריקאים פיוצ'ר וטראוויס סקוט. הוא יצא לאור ב-22 באפריל 2022, על ידי חברת התקליטים אפיק רקורדס, כסינגל שלא מתוך אלבום. הוא הופק על ידי ג'ושוע לאולן ומייק דין. לאולן וסקוט חיברו את השיר שמונה חודשים לפני פרסומו. כחודשיים לאחר מכן גייס סקוט את פיוצ'ר להשתתפות בסינגל. זהו שירו הראשון של סקוט מאז אסון פסטיבל אסטרו-וורלד. עם צאתו עלה לרשת הזרמת המוזיקה ספוטיפיי, שם צבר למעלה מ-33 מיליון השמעות. את הווידאו קליפ ביים פיליפ אנדלמן. הוא נפתח כשלאולן מעשן מריחואנה ובוהה בעצמו במראה. לאחר מכן סקוט רוכב על תנין מבוית עם רצועה בזמן שהוא מבצע את מילות השיר. פיוצ'ר מופיע כשמתנגן הפסוק שלו בחדר אדום. Saponara, Michael (22 באפריל 2022). "Southside Reunites Travis Scott & Future for 'Hold That Heat': 'It's a Breath of Fresh Air'". Billboard. {{cite journal}}: (עזרה) Marie, Erika (22 באפריל 2022). "Southside & Future Recruit Travis Scott To Assist On "Hold That Heat"". HotNewHipHop. {{cite web}}: (עזרה)
לארי פינק

לורנס דאגלס פינק (באנגלית: Laurence Douglas Fink; ‏נולד ב-2 בנובמבר 1952) הוא מיליארדר אמריקאי-יהודי, יושב הראש והמנכ"ל של בלאקרוק, תאגיד אמריקאי רב לאומי לניהול נכסים. בלקרוק היא חברת ניהול הנכסים הגדולה בעולם עם יותר מ-10 טריליון דולר המעניקה לחברה כוח עצום על המערכת הפיננסית העולמית. באפריל 2022, שוויו הנקי של פינק נאמד במיליארד דולר לפי מגזין פורבס. הוא יושב במועצות המנהלים של המועצה ליחסי חוץ והפורום הכלכלי העולמי. לארי פינק גדל במשפחה יהודית אמריקאית של שלושה ילדים. אימו הייתה מרצה לספרות, ואביו היה בעל חנות נעליים. פינק למד באוניברסיטת קליפורניה בלוס אנג'לס וסיים תואר ראשון במדע המדינה ב-1974. בהמשך, עשה תואר שני במנהל עסקים בבית הספר להנהלה של אוניברסיטת קליפורניה. פינק התחיל את הקריירה שלו ב-1976 בבנק השקעות 'פירסט בוסטון'. פינק ניהל מחלקה בבנק בהצלחה, עד שב-1986 מחלקתו הפסידה כ-100 מיליון דולר. לאחר שעזב את פירסט בוסטון, היה שותף ב-1988 להקמת בלאקרוק תחת חברת ההשקעות בלאקסטון. במכתבו השנתי בינואר 2021, כתב כי יש לקדם מדיניות ירוקה כדי למשוך משקיעים. לארי פינק נישא ללורי ב-1974 ויש להם שלושה ילדים. פינק תומך תמידי בהמפלגה הדמוקרטית. בלאקרוק מדיה וקבצים בנושא לארי פינק בוויקישיתוף אתר האינטרנט הרשמי של לארי פינק לארי פינק, ברשת החברתית LinkedIn "Profile: Laurence D. Fink". Forbes. 2010. אורכב מ-המקור ב-6 בפברואר 2010. נבדק ב-26 בינואר 2010. {{cite web}}: (עזרה) "BlackRock hits record $6 trillion assets, helped by Trump tax law". Reuters (באנגלית). 2018-01-12. נבדק ב-2020-06-12. "Larry Fink - 2022 Billionaires Net Worth". Forbes (באנגלית). נבדק ב-2022-05-04. "Board of Trustees", World Economic Forum "Board of Directors", Council on Foreign Relations קים לגזיאל, למנכ"ל חברת ההשקעות הגדולה בעולם יש תנאי חדש לחברות שרוצות את הכסף שלו, באתר TheMarker‏, 26 בינואר 2021
מנגלים (שיר)

"מנגלים" הוא סינגל של הצמד המוזיקלי הישראלי דולי ופן, שהוקלט על ידי הצמד הישראלי סטטיק ובן-אל תבורי, הראפר הצל והזמרת אגם בוחבוט. הוא יצא לאור ב-2 במאי 2022, על ידי חברת התקליטים D-Music, כסינגל מתוך האלבום "צעירים לנצח". השיר נכתב על ידי אבי אוחיון, סטטיק, פלד, יואב אליאסי ודולי ופן, שגם הפיקו אותו. הוא פורסם כמה ימים לפני חגיגות יום העצמאות של מדינת ישראל. שמו לקוח מהמנהג הישראלי לבשל בשר במנגל. תחילה הייתה אמורה להופיע בשיר שרית חדד. אולם לבסוף, בעקבות אי-הסכמות עם חלוקת הבתים, היא הוחלפה בבוחבוט. עם צאתו עלה השיר לרשת הזרמת המדיה ספוטיפיי, שם הצליח לצבור למעלה מ-572 אלף השמעות. הווידאו קליפ הרשמי של השיר פורסם ב-3 במאי ביוטיוב. נכון לאוגוסט 2022 עומד מונה הצפיות של הקליפ על למעלה מ-1.8 מיליון צפיות. אריאל פייגלין, תוך ארבעה ימים: סטטיק ובן אל מוציאים שיר חדש ליום העצמאות, באתר ערוץ 7 גיל משעלי, ‏מנגלים, הגרסה המקורית: "ויכוח על הפזמון", באתר ‏מאקו‏, 16 במאי 2022